
REZUMAT 


Prezentul studiu realizat asupra celor cinci simfonii ale compozitoriului Vasile Herman, 
structurat în două părți?, îşi propune integrarea particularităţilor sintactice şi morfologice ale 
acestora, unui sistem de organizare a timpului muzical, specific orientărilor şi direcțiilor 
muzicii secolului XX. Din această perspectivă demersul nostru analitic încearcă să 


1 Acest studiu este o variantă revizuită a unei cercetări cuprinse în cartea Articularea formei în creația 
compozitorilor clujeni, Editura Universităţii din Oradea, 2007. Atât structurarea informaţiilor, cât şi a 
analizelor muzicale efectuate asupra simfoniilor compozitorului V. Herman sunt readaptate tematic. 

2 Datorită extensiei mari, vom împărţi acest studiu în două, prima parte cuprinzând analizele de formă 
și consideraţiile stilistice asupra primelor două simfonii, urmând ca în partea a doua, să prezentăm 
aceste aspecte în celelalte trei simfonii semnate de compozitorul V. Herman. 

evidenţieze rolul arhitecturilor sonore în configurarea unui limbaj propriu, în care concepţia 
asupra construcţiei formei se constituie ca parte integratoare a stilului compozitorului. V. 
Herman debutează în anii 70 cu simfonia 7 ipostaze fonice alcătuind un Nomos, în care 
experimentează liber seriile organizate după criterii matematice, apoi în anii 80, constant, 
scrie celelalte patru simfonii: în 1980 Simfonia a Il-a, Memorandum; în 1982, Simfonia a III-a, 
Metamorfoze-Doime; în 1984, Simfonia a IV-a; în 1988, Simfonia a V-a, Omagiu cântecului, o 
simfonie cu cor şi solist-bariton, aflată în joncțiune cu vocal-simfonicul, în care parametrul 
vocalităţii semantizează nemijlocit versurile populare alese. Este un drum în care opţiunea 
estetică asumată este aceea de a da expresie celor mai universale esențe ale cântului popular 
românesc într-un limbaj contemporan. În ceea ce priveşte raportarea la cadrul stilistic şi 
estetic al muzicii contemporane, analizele vor reliefa implicaţiile şi mutaţiile pe care 
elementele de limbaj muzical — sistemele tonale: modale, serial-dodecafonice, serial-modale; 
armonia  modală, geometrică; sintaxa complexă polimorfică, heterofonică; ritmica 
constructiv-tematică —, le vor impune dialecticii structurale a simfoniilor. 

Cuvinte cheie: Vasile Herman, simfonia contemporană, muzica românească în secolul XX, 
școala de compoziție din Transilvania. 


Introducere, cadru istoric şi stilistic 

Mutaţiile intervenite în limbajul muzical în cea de-a doua jumătate a 
secolului al XX-lea au afectat tipul de dialectică muzicală, determinarea temporală 
şi spaţială a artei sonore, implicând morfologia şi sintaxa, tiparele de formă 
consacrate de tradiţia clasic-romantică, tipare ce nu fuseseră depăşite de 
modernitate, ci regândite conform datelor evoluţiei tehnologiei componistice, a 
expresiei înnoite. Este și cazul celor cinci simfonii compuse Vasile Herman în 
deceniile șapte și opt ale secolului XX, simfonii al căror limbaj muzical se înscrie în 
faza  depășirii modelului serial dodecafonic și a integrării „tehnologiilor 
componistice” serial-dodecafonice unui ethos de esenţă folclorică, românească. 

Majoritatea compozitorilor români, care au îmbrățișat tendinţele 
avangardei constructiviste, au realizat într-un mod particular această sinteză între 
limbajul serial şi cel modal, extras din esenţializarea folclorului autohton. În şcoala 
de compoziţie transilvăneană aceasta este doar una dintre etapele stilistice pe care 
creația muzicală în general și cea simfonică în particular, le-a înregistrat. 

O primă etapă este marcată în deceniul al V-lea de o sinteză de tip 
neoclasic, neomodal-diatonică, manifestată în creaţiile compozitorilor Sigismund 
Toduţă, Tudor Jarda. În anii '60, serialismul dodecafonic este adoptat „ilegal”3 
fiind integrat treptat, prin utilizarea unui „cromatism difuz” impregnat de 
intonaţii folclorice autohtone la început, ajungând în final la organizarea totală a 


3 Este binecunoscut faptul „că în ţările devenite comuniste avangarda era condamnată ca decadentă, 
datoria muzicianului este aceea de a compune după litera realismului socialist”, în Valentina Sandu- 
Dediu, Muzica nouă între modern şi postmodern, Editura Muzicală, Bucureşti, 2004, p. 14. 

discursului muzical ultratematizat, pe baza seriei şi a variantelor sale (Vasile 
Herman). Primele opusuri, Sinfonia brevis de Cornel Ţăranu și Simfoniei Pasărea 
măiastră a compozitorului Ede Terenyi „testează” cu curaj serialismul riguros în 
creații simfonice de dimensiuni camerale, pentru ca în deceniul șapte deschiderile 
către avangardele muzicii occidentale să fie posibile graţie unei temporare libertăţi 
în politica statului comunist, care a oferit burse de studiu tinerilor compozitori. 
Printre aceştia a fost și Vasile Herman, care în 1969 beneficiază de cursurile 
Internaţionale de Muzică Nouă de la Darmstadt, ţinute, printre alţii, de Iannis 
Xenakis, Karlheinz Stockhausen, Wolfgang Rihm, Brian Ferneyhough, Alois 
Kontarski, Christoph Caskel. Despre această experiență, compozitorul V. Herman 
mărturisea într-un interviu din 1998: 


„Am trăit cu febrilitate şi pasiune acea perioadă. Eram cu toţii într-un fel 
de stare de graţie, care ne stăpânea inimile şi care tindea nu doar la 
imitarea modelelor occidentale, ci la o receptare cu totul creatoare a lor. 
Mă refer la aspectele dodecafoniei, care au generat în muzica noastră 
sistemul serial-modal, la eterofonia, care, pornită din lucrări cu tentă 
integral cromatică, a condus la modalităţi de limbaj cum ar fi textura 
muzicală, la structurile ritmico-melodice de tip eterofon, ...inclusiv 
organizarea matematică a unor discursuri fonice de provenienţă 
folclorică”5. 


Elemente de „dislocaţie” ramificate din principalele direcţii ale muzicii de 
avangardă, în special din aleatorism, cum ar fi muzica intuitivă, aleatorismul 
anarhic, grafismul, vor prolifera în deceniile șase, șapte, opt, dar vor dispărea în 
deceniul nouă al secolului XX, nu înainte de a-şi lăsa amprenta. Tehnicile 
aleatorice, texturile polifonice sau eterofonice, modurile de atac neconvenţionale, 
timbrurile instrumentelor electronice vor apărea în multe dintre simfoniile 
compozitorilor din școala de compoziţie clujeană, însă înglobate ca mijloace de 
expresie temporare în dramaturgia şi arhitectura întregului edificiu sonor. 

Anii '80-90 au însemnat pentru compozitorii români o perioadă de 
embargo cultural, perioadă în care însă, închiderea granițelor de către regimul 
comunist a condus către o aprofundare, o adâncire a experienţelor acumulate de 
către fiecare compozitor, într-un stil personal, în care datele tehnologiei muzicale 
sunt subsumate, sunt integrate organic unui mod de exprimare propriu, particular. 
Aceasta s-a manifestat în special în simfonie, ca gen al maturității creatoare, ca 
reflecţie a forţelor şi energiilor degajate din marile sinteze şi ca o „încrâncenare” de 


4 În lucrarea sa, Formă şi stil în noua creație muzicală românească, Editura Muzicală, Bucureşti, 1977. 
5 Oleg Garaz, Poetică muzicală în convorbiri, Editura Cartea Cărţii de Ştiinţă, Cluj-Napoca, 2003, p. 118. 

a răspunde provocărilor ideologiilor reducţioniste, naturaliste ale realismului 
socialist, prin crearea unor lucrări viabile stilistic şi estetic în spiritul vremii. 

Soluţiile expresiei şi ale suflului simfonic de anvergură în anii '80 se găsesc 
în abordarea unei tematici ancorate în expresia monumentalului: prin fresca 
istorică, întâlnită în Simfonia a Il-a, Aulodia, de C. 'Tăranu; Simfonia I şi a II-a, 
Memorandum de V. Herman; printr-o tematică implicită în zona folcloricului 
subînţeles, întâlnită în Simfonia a II-a, Semne, de C. 'Tăranu; Simfonia a III-a, 
Metamorfoze-Doine, de V. Herman; sau explicită până la citat, în Simfonia a III-a, 
Miorita, de Valentin Timaru. Limitele expresiei monumentalului, destinat ideii 
sacralităţii, sunt atinse în Simfonia Spațiu şi Lumină de E. Terenyi. În deceniul '80, 
Vasile Herman compune cele cinci simfonii, care aureolează creația sa de 
maturitate. 

Descoperirea valenţelor parlando-ului rubato, ale formei libere, improvizate, 
a întorsăturilor modale ale cântecului lung folcloric sau de dans, ale monodiei, 
ostinato-ului şi eterofoniei, isonului (inovat în structuri de cluster), este o cauză 
care a condus către una dintre direcţiile stilistice şi estetice comune pe care 
compozitorii le-au îmbrăţişat, soluţiile şi rezultatele stilului individual fiind însă 
diferite. La V. Herman, raportarea la folclor se realizează prin generalizarea unor 
particularităţi esenţiale ale cântului: profile melodice mărunţite, cromatizate, 
transfigurate serial, modal-serial, celule cu aspect de recitativ provenite din stilul 
parlando generalizat, eterofonie, pedale-ison, ostinato-uri, ritmică liberă cu aspect 
improvizatoric, toate transpuse într-un limbaj serial cu un grad mare de 
abstractizare. 

Una dintre cele mai complexe sinteze la nivelul adecvării particularităţilor 
cântului popular unui limbaj contemporan prin mijloace de tehnologie 
componistică specifice epocii, o realizează V. Herman în simfoniile sale. Privitor la 
modul de organizare a materialului sonor, acesta declara: 


„Modalitatea de lucru prin utilizarea largă a citatului folcloric se produce 
şi în cele 5 simfoniii ale autorului rândurilor de faţă. [...] Se porneşte de la 
o pluralitate de texte folclorice pe care le supunem unei minuţioase 
analize melodice, ritmice, estetice. În urma acesteia sunt stabilite un 
număr de formule cu caracter deosebit de expresiv, având valenţe 
multiple în ceea ce priveşte posibilităţile de acuplare şi variaţie. Evident, 
ele se comportă asemeni unor microserii modal cromatice care pot fi 
supuse unor strategii componistice felurite: răsturnări permutaţii, 
recurente, inversări, interpolări de sunete, intrepătrunderi de 2, 3, 4 
formule diferite, transpoziţii. Uneori, au fost aplicate şi strategii 
matematice de ordin combinatoriu mai simple. Sunt posibile şi 
transpoziţii ale formulelor, fie în sens limitat (apelând numai la sunetele 
componente), fie, până la atingerea totalului cromatic. În mod asemănător 

sunt tratate şi ritmurile extrase şi combinate între ele. Rezultă de aici o 
recompunere în noi conjuncturi a tuturor elementelor extrase, atât pe 
verticală, cât şi pe orizontală. Astfel, sub raport armonic se vor naşte 
acordurile tematice, care însoțesc şi înveşmântează discursul muzical. 
[...] Utilizarea formulelor, care constituie o adevărată esenţă a intonaţiilor 
folclorice, conferă oricărei [...] simfonii, un colorit naţional 
inconfundabil.”6 


În anii '80 se încheie creaţia de simfonii a compozitorului V. Herman, 
rezultatele sintezelor operate constituind un stil individual, propriu, în care 
comună este gândirea constructivistă, tematica şi expresivitatea, ancorate în 
esenţializarea datelor folclorului românesc. 


Simfonia I, Şapte ipostaze fonice alcătuind un Nomos, 1976 

Una dintre cele mai analizate simfonii din creaţia compozitorului 
V. Herman este Simfonia I, compusă în 1976. Atât prin titlu, cât şi prin modul de 
organizare a materialului fonic-muzical, prin concepţia asupra întregului şi idee 
poetică, Simfonia este una dintre cele mai originale şi inovative lucrări ale 
deceniului şapte din secolul XX. 

Analizele pertinente ale muzicologelor Elena-Maria Şorban şi Cristina 
Sârbu ne conturează o panoramă asupra gândirii formei prin mijloacele unora 
dintre cele mai noi achiziţii în muzica românească a timpului: „formule şi principii 
matematice de analiză combinatorie” aplicate materialului fonic „conform unor 
diagrame prestabilite, niciodată aceleaşi, asigurând discursului o mare diversitate, 
varietate”. 

Pentru a putea desluşi concepția compozitorului asupra întregului (gen- 
formă), se impune necesitatea raportării, la semnificaţiile pe care le comportă titlul 
simfoniei, tributare ideii de syn+phoneion = a cânta, a suna împreună. Nomosul 
este aici ideea ordonatoare, regula, norma, principiul unificator „raportul legic”8 pe 
care se bazează existența celor 7 părţi (ale genului consacrat în Antichitate de 
Terpandru) corespunzătoare celor şapte ipostaze de prelucrare a materialului fonic, 
ipostaze ce reprezintă o generalizare maximă în istoria formelor şi genurilor 
muzicale consacrate de tradiţia europeană. Astfel, partea I intitulată Paraphonia 
corespunde genului şi modului de organizare a preludiului; partea II, Melos-Ethos — 
ariei; partea III, Antiphonia — concerto-ului; partea IV, Prosodion — rondoului; partea 
V, Diaphonia — fanteziei; partea VI, Heterophonia — ricercarului; partea VII, Synthesis — 
sonatei. 


6 Vasile Herman, Unele probleme ale simfonismului românesc, manuscris dactilografiat, p. 12. 
7 Cristina Sârbu, Vasile Herman. Portrait, în Muzica, 1982, nr. 1, p. 93. 
8 Maria-Elena Şorban, Simfonia întâia de V. Herman, în Muzica, 1985, nr. 8, p. 9. 

Aşa cum arată studiul Elenei-Maria Şorban, organizarea discursului fonic 
la nivelul componentelor elementare se bazează pe 4 serii-modale, notate în analiză 
cu a, b, c, d, şi care sunt obţinute din „esenţializarea” unor intonaţii gândite în 
spiritul folclorului românesc, serii care apar prelucrate în cele 4 ipostaze şi notate 
astfel: d =directă, r=recurentă, i=inversată şi ri=recurenţă a inversării. 
Transpoziţiile celor 16 şiruri, care se deduc din determinarea stărilor, se găsesc pe 
înălţimi diferite şi au următoarea regulă de succedare: a şi c „sunt transpuse pe 
sunetele traiectului lor melodic, iar b şi d parcurg o scară cromatică ascendentă, 
respectiv descendentă, de câte 6 trepte. Se obţin astfel 64 de şiruri intonaţionale, 
care sunt condiţionate (în unele secţiuni) şi de un şir de valori de durate, raportul 
lor aritmetic fiind «descoperit» de către cercetătoarea amintită imediat anterior, şi 
exprimat prin formule şi calcule matematice”? 

Partea întâia, Paraphonia, (Andante — măs. 1-50) este o mişcare cu 
caracteristici funcţionale expozitorii ale materialului discursiv al întregii simfonii. 
Expunerea liberă, mozaicată a seriilor hexa- (d), hepta- (a şi b), şi octosonice (c), 
stricte sau variate, se raliază principiului de organizare a Preludiului prin funcţia şi 
caracterul de deschidere, expozitiv, al genului, dar şi prin strategiile de încatenare a 
ideilor muzicale. Modul de expunere a seriilor cu funcţie tematică este, de multe 
ori, dispersat, la modul aproape punctualist, între diferitele timbruri ale partidelor 
divizate ale instrumentelor orchestrei. 


i aaa STR = === 
Pata = =o 
iai C = 
EE SPE B 


eph 1. Vasile Herman, Simfonia I, măs.1-6, coardele. Seria a la coarde, bı recurent, 
(urmat de cı inversat, distribuit la viole, percuție, harpă şi lemne) 


° Elena-Maria Şorban, op. cit., p. 10. 

O panoramă a traseelor seriilor în textura simfonică cuprinde următoarea 
succesiune: 


a ba cu  dmtdi arı+biivtari bı+cı ativtbzi+bıo bi+b2 Culminaţie liberă multi- 
stratificată, sinteză 


1-3 3-5 6-8 8-14 [as EE 39 39-41  42-----50 
Tabelul 1. Parafonia-Preludiu 


„Culminaţia aduce totalul cromatic prin care şirurile îşi neutralizează identitatea” 10. 

Partea a Il-a, Melos-Ethos, Adagio, măs. 51-95, este corespondentul ariei, 
valorificată ca doină prin folosirea cvasi-rubatizată a formulelor „doinite”, printr-o 
scriitură de esenţă solistică (mai ales la suflători), care vizează expresiv parametrul 
vocalităţii, prin diminuţiile valorilor de note sugerând melismaticul, înfloritura 
cântecului lung. Existenţa pedalelor-ison sau a unei ţesături heterofonice, precum 
şi a unisonului amintesc de recitativul recto-tono folcloric. 

Forma este liberă încatenând, ca în preludiu, serii-motive supuse variaţiei 
continue şi operaţiilor transformaţional-componistice efectuate pe acestea, după o 
logică internă de factură deterministă. Alături de motivele seriei înrudite, apar şi 
motive generatoare cu un puternic ethos folcloric românesc, tratate în maniera 
cântului doinit. 


Exemplul 2. Vasile Herman, Simfonia I, partea a Il-a, m. 53-55 (cl şi fl 1 — motiv semnal a; cl 1, 
flaut ison + recitativ recto-tono - f; cl 2 — biton pe cvartă mărită, y) 


Aluzia la forma de arie (cu da capo) poate fi sesizată începând cu măsura 81, 
care este însă o repriză foarte îndepărtată faţă de versiunea incipientă a părții. 


10 Elena-Maria Şorban, op. cit., p. 11. 

Alături de modalităţi de prelucrare ale seriilor intonaţionale, în planul 
orizontalităţii melodice sau a texturii eterofonice, E.M. Şorban aminteşte şi 
utilizarea pe verticală, simultan, a sunetelor seriei (ex: bı, în măs. 70, apare la corzi 
într-un cluster). Mai amintim marea mobilitate a texturii muzicale, foarte bogată, 
caracterizată printr-o varietate de formule ritmice în care, de cele mai multe ori 
intervin diviziunile excepţionale, ce formulează ritmic, în anumite articulaţii, 
simetria sau secțiunea aurie. 


A Sector evolutiv Av 
Givta By as+bs+b2 catdar atasvtby  brsv bivtas+azri bsri C2ri asiv div alri+a4ri, bir 
51-53 54-55 56-57 58-64 65-69 70-75 76-80 81-84 85-87 88-90 -----------93 


Tabelul 2. Melos-Ethos (Arie-Doină) 


Partea a I-a, Antifonia, Moderamente, măs. 96-140, valorifică ideea de 
concerto-concertare, prin opoziția dintre partidele orchestrei, care se realizează pe 
mai multe planuri, în general printr-o scriitură antifonică simetrică ritmic sau ca 
profil melodic, armonic. În general, compozitorul prelucrează tematic variante ale 
profilurilor seriilor d şi b (în deschidere), dar şi o motivică din partea anterioară 
(vezi măs. 106, în care apar motivele f şi y clar conturate la flaute, clarinete, harpă). 


Exemplul 3. Vasile Herman, Simfonia I, partea a III-a, măs. 106 (lemne, flaute-clarinete) 


Procesul variațional este foarte intens valorificat prin ostinato-ul ritmic, 
concretizat în suprapoziționările de formule, care apar diminuate sau augmentate 
progresiv față de axa de simetrie, care este „mijlocul partiturii (harpa, percuţia) şi 
care asigură un grund sonor în care uneori mai apar intervenții solistice”!!. Astfel se 
produc mai multe secțiuni în care partidele orchestrei sunt pe rând protagoniste: 


1 Elena-Maria Şorban: „un strat median, care acționează analog cu un ecran de refracție”, op. cit., p. 11. 

Expoziția Repriza variată 
Sect. I Sect. II | Sect. II | tranz Sect. IV Sect. V | Sect. VI | Sect. VII | Sect. VIII Sect. IX 
lemne coarde | fl solo hp viori- fl solo, | lemne coarde lemne coarde 
fl solo c-bas, eterofonie | bv 
v-cel textură ritmică progresivă 
fl textură | viori cl, tp, perc v-cel-solo, | cl1,2 c-bas perc 
cl textură | textură | cn ai solo solo hp 
tutti solo 
textură 
96-107 107-112 | 113-115 | 115-116 | 117-123 124-126 | 126-129 | 129-131 132-135 136-140 


Tabelul 3. Vasile Herman, Simfonia I, partea a III-a (schemă formală) 


Conform analizei Elenei Şorban, în măsura 126 se întrevede o repriză 
„disimulată”, dinamizată prin antifonizarea foarte distinctă a discursului muzical. 
Stratificarea ritmică progresivă apare în dialogul suflători-coarde-tutti-coarde. În 
exemplul 4 se observă o progresie ritmică inversă (lemne + percuţia). 


Exemplul 4. Vasile Herman, Simfonia I, partea a III-a, măs.132-133 


Prosodion-Presto (măs. 141-189) este un Rondo în mişcare contrastantă faţă 
de celelalte părţi. Situându-se în zona de expresie a dansului prin pulsaţia rapidă, 
având ca raport prozodic valorile lung-scurt 1:2, prin formulele ritmico-melodice 

ostinate, prin caracterul întregului, Prosodion face parte din arsenalul de 
reprezentare a zonei de expresie a ironicului pe care compozitorul îl cultivă şi în 
finalul Sonatei de cameră, 1981, intitulat Satyricon, sau în Dansul Cavalerului trac din 
cantata Muzică antică, lucrare compusă în 198312. 

Forma este un rondo variaţional cu reprize, în care ritmul joacă un rol 


primordial. Articulațiile sunt asimetrice datorită proporţiilor extinse ale refrenului 
episoadelor abreviate: A B Av Bv Av. 

Refrenul, având la bază unitatea de optime şi ritmul giusto-silabic, este 
construit pe o temă ritmică, în care recunoaştem seria lui Fibonacci (vezi 
tamburina): 1-2-3-5-8. 


In prima enunțare melodică a refrenului, în textura eterofonică a 
suflătorilor, întâlnim seriile as şi bs recurent. 


12 Cf. Elena-Maria Şorban, op. cit., p. 12. 

Exemplul 6. Vasile Herman, Simfonia I, partea a IV-a, măs. 144-145 (suflătorii) 


Tema rondo-ului, supusă variaţiei continue şi polistratificărilor ritmico- 
melodice, în care unul dintre planuri păstrează simultaneitatea izoritmică, atinge 
culminaţia în final, la măsura 158. Tranziţia are rolul de a finaliza „iureşul” sonor al 
refrenului şi de a anticipa intrarea episodului întâi, B. 

Episodul B este construit pe suprapunerea a şase variante ritmice ale celor 
13 structuri melodice diferite. Precedat de o tranziţie, de asemenea anticipativă, 
(măs. 170-171), episodul al doilea, Bv este extrem de condensat, 2 măsuri (172-174), 
prezentând acelaşi tip de scriitură. Repriza, foarte variată din punctul de vedere al 
elementelor tematice, este mai mult o repriză ritmică, mult îmbogăţită ca textură 
eterofonică. 

Episoadele, extrem de condensate, aduc contrastul de tempo, de scriitură, 
iar refrenele sunt variate structural, tematic şi orchestral „rolul melodic revenind de 
fiecare dată altor instrumente (A - fl, cl, v; Avı — vcel, c-bas; Av —v, cl, fl+v)”8. 

Partea a VI-a, Diaphonia (Andante, măs. 190-244), reprezintă o demonstraţie 
de forţă în ceea ce priveşte tehnicile de manipulare a materialului muzical. 
Trimiterile clare la scriitura de Discantus medieval se concretizează în intrările 
simetrice în oglindă şi mişcările melodice simultane, oferind analistului, dar şi 
ascultătorului, o imagine în care prevalează „aspectul grafic de evantai”, realizat 
prin polifonia de atacuri a sunetelor din seria am, formând un profil convex. 


13 Elena-Maria Şorban, op. cit., p. 12. 

“a caiplul 7. Vasile Herman, Simfonia I, partea a VI-a, măs. 190-195 


Variantele de intrări pot crea discursului şi un aspect concav: 


Exemplul 8 8. Vasile Herman, el ll I, partea a VI-a, măs. 211-218 


Forma rezultă din încatenarea acestor tipuri de intrări, alternând cu 
momente melismatice. Modalităţile de prelucrare a materialului fonic sunt diverse: 
polifonie de atacuri în mişcare oblică convexă sau concavă, polifonie de atacuri 
liberă, scriitură melismatică în prelucrare eterofonică, clustere, pedale multisonice 
în vibrato lent, textura de polifonii, realizate pe suprapunerea tipurilor amintite, 
polifonie rudimentară de tip punctus-contrapunctum, în care se folosesc 12 serii 

diferite stratificate pe câte şase niveluri, atacuri în stretti pe sunetele seriei şi 
suprapunerea cu alte (două) serii (vezi măs. 238-240). 

Subintitulată şi Fantezie, această parte a V-a, Diaphonia, surprinde trăsături 
esenţiale ale ambelor genuri: Diaphonia, o formă liberă, rezultată dintr-o scriitură 
polifonică, Fantasia, un gen supus doar legilor imaginaţiei şi gustului 
compozitorului, ocolind forma stictă, norma, regula. 

Astfel, un posibil tabel sinoptic al principalelor evenimente muzicale ale 
acestei Fantezii este următorul: 


Articulații: 
I II III IV v VI VII VIII IX Coda 
i + Ë | 
5 5 g $ . Kis g 
$ $ $ S Zog = 5 2 
E E E E E g EE EE E 
S z Sa E 8 z TIe]? & 
= T £T T = E5 J N Eg 3 = 
S = JE = 5) 9 a 5 N 3 E g E 
2 T 2g T g 2g RaP | iei | ER s 
5 = Ežalļ| 2 5 53|5|35]? 2 
S E SHA E Ss so | ss Sg S z 
is: a Dav a 5 5 & 5 9 A 6 T T 
190-195 | 196-200 | 201-207 | 208-210 | 211-218 | 218-225 | 226-228 | 229-232 | 233-237 | 238-241 


Tabelul 4. Vasile Herman, Simfonia I, partea a V-a 


Partea a VI-a, Heterofonia, Molto moderato, e cantabile, (măs. 245-259) 
subintitulată şi Ricercar, pare a constitui împreună cu partea antecedentă, Fantezia, 
un „diptic interior”! al Simfoniei (Fantezie şi Ricercar). Comună le este scriitura 
melismatic-eterofonică şi polifonia de atacuri imitative în stretto, care conferă 
materialului fonic o oarecare geometrizare, o vizualizare în spaţiu (realizată atât în 
momentul audiție, cât şi în „contemplarea partiturii”). 

Înlănţuirea alternativă a secţiunilor: coarde, suflători, percuție, pune în 
„dezbaterea eterofonic-polifonică” noi şi noi idei muzicale, care sunt expuse în 
intrări imitative în fugatto. Valurile de fugatto sunt întrerupte de o secţiune 
mediană, în care principalul actant este flautul solo, a cărui melopee aminteşte de 
stilul doinit. Compozitorul dă acestui moment indicaţia Senza misura, improvisando, 
pentru a sublinia caracterul şi modul de interpretare. 


14 Elena-Maria Şorban, op. cit., p. 12. 

Exemplul 9. Vasile Herman, Simfonia I, partea a VI-a, p. 94, finalul melopeii flautului 


Valurile de prelucrări eterofonice, în textură fluctuant aglomerată sau 
rarefiată, pornind de la idei muzicale noi, intenţie care configurează ideea de 
ricercar, se întrepătrund, delimitarea lor strictă fiind destul de dificil de realizat. 
Cele două stări fonice, „monodia şi tutti-ul heterofonic, sunt expresiile aceleiaşi 
esențe dramatice”!5, ele constituind dialectica evenimentelor acestei părţi a 
simfoniei, care pot fi cuprinse sinoptic astfel: 


eterof. I eterof. II eterof. III monodia eterof. III eterof. IV finale 
fl-hp, cl, perc coarde, hp cl, fl fl cl+v + vla tutti coarde 
245-247 247-249 249-250 250-252 253-254 254-255 257-258 


Tabelul 5. Vasile Herman, Simfonia I, partea a VI-a 


Synthesis, partea a VIl-a, Animato, un poco maestuoso, măs. 260-232, este, aşa 
cum o defineşte şi titlul, o parte în care se produce sintetizarea aproximativ a 
tuturor elementelor care au contribuit la constituirea simfoniei. Forma se prezintă 
ca o sonată, concepută foarte liber. Elementele tematice par a fi combinate printr-o 
tehnică a decupării din vechiul context şi alipirii într-un nou context concluziv. 
Inserţiile tematice-seriale apar fie identic, fie în altă transpoziţie şi, desigur, cu 
variaţii. 

Materialul tematic-serial din expoziţia sonatei reia seria a, cu care a început 
simfonia. Idei muzicale, stări ritmice, tipuri de scriitură, de configuraţie a texturii, 
care au evoluat în părţile antecedente, reluate în această parte, au rolul de a coagula 
unitatea întregului, dând naştere unei macroforme de sonată, în care ultima parte 
este repriza. În expoziţia acestei ultime părți apar, deci: elemente tematice din 
partea a Il-a (măs. 269), a II-a (măs. 272-273), şi partea V-a (măs. 273-275). În 
dezvoltare întâlnim un singur element tematic, preluat din partea a III-a, precum şi 
o repriză falsă (măs. 299, 301), care cuprinde elemente din părţile I şi II. Repriza 


15 Elena-Maria Şorban, op. cit., p. 13. 

propriu-zisă readuce tematica din părțile I, III şi V, iar Coda este o rememorare 
scurtă a microseriei a. 

Existența unei macroforme de sonată se justifică prin părţile extreme: 
Paraphonia şi Synthesis, care sunt expoziţia, respectiv, repriza dinamică cu elaborare 
dezvoltătoare, și prin părţile 2, 3, 5, 6, care sunt dezvoltarea acesteia. Partea a patra, 
Prosodion, este un „intermediu de contrast, variat”. Această Simfonie, macrosonată, 
prezintă o simetrie în ceea ce priveşte organizarea şi percepția globală a arhitecturii: 


Părţile 

I II III IV V VI VII 
Expoziție Dezvoltare - Intermediu - Dezvoltare Repriză 
Liric presto-ironic liric 


Tabelul 6. Vasile Herman, Simfonia I (macroforma formei de sonată) 


Simfonia-sonată analizată reprezintă o sinteză complexă, care include 
tehnici de exprimare şi scriitură contemporane, precum şi paradigme genuistice şi 
de formă consacrate în perioadele importante ale culturii muzicale ale omenirii. 
Macroforma genului apare aici ca un summum al unei dramaturgii simfonice de 
mare profunzime şi subtilitate creativă. 


Simfonia a Il-a, Memorandum, 1980 

Simfonia a Il-a prezintă, încastrată în subtitlu, trimiterea programatică la 
momentul istoric al mişcării memorandiste din Transilvania, care a început în 1882 
şi a atins punctul culminant în anii 1892-1894, când a avut loc procesul intentat de 
către autorităţile maghiare memorandiştilor români, semnatari ai actului în care 
incriminau politica discriminatorie a statului ungar faţă de românii din 
Transilvania. 

Simfonia a Il-a este pentapartită, în concordanţă cu concepţia arhitecturală 
globală întâlnită şi în alte simfonii ale compozitorului Vasile Herman. 

Cele cinci părţi, I — Canon, II — Antistrofa, II — Diacronia, IV — Rhythmos- 
Melos, V — Epoda, conturează o viziune creatoare, în care se întrepătrund multiple 
semnificaţii. La un prim nivel semantic putem interpreta existenţa celor trei părţi 
ale genului poeziei lirice antice greceşti, I — (Canon) — Strofa, II — Antistrofa şi V — 
Epoda (lamento-bocet), pe care corul le intona în tragedie, iar la o a doua „citire”, ca 
fiind părţi ale unei tematici cu trimiteri la evenimentele dramatice din anii 
Memorandumului, condamnarea semnatarilor actului, suferinţele românilor din 
Transilvania în acea perioadă. 

Genul simfoniei este aici reprezentat prin existența unei structuri de 
simfonie (sonată) cu introducere, în genul sinfoniilor (sonatelor) preclasicismului. 

Astfel, partea întâia este un cvasi preludiu, partea a doua o sonată liberă, 
partea a treia — o formă liberă de lied cu repriză dinamizată, partea a patra — un 
scherzo, iar a cincea — o formă liberă cu variaţiuni. 


Canon | Antistrofa | Diacronia | Rythmos-Melos | Epoda 


preludiu | sonata | lied | scherzo | variațiuni 
Tabelul 7. Vasile Herman, Simfonia a I-a (macroformă) 


Întreaga simfonie este străbătută de un puternic ethos folcloric românesc, 
conceput într-un cadru simfonic dramatic cu accente tragice. Diversitatea coloristic- 
timbrală este asigurată de o orchestră mare având în componenţă trei grupuri de 
percuție. 

Partea întâia, Canon, măs. 1-43, are, după cum am amintit, o funcție 
introductivă, dar în acelaşi timp expozitivă, materialul sonor expus în această parte 
fiind prezent şi în celelalte părţi. Se realizează astfel, unitatea de factură ciclică a 
simfoniei. 

Forma este construită din îmbinarea sau juxtapunerea de motive muzicale 
diferite sau derivate din cele anterioare într-un mozaic polimorfic. Odată expuse, 
aceste motive vor fi reluate obligatoriu la aceeaşi partidă sau la altele, prefigurând 
astfel ideea de canon. 

Scriitura este de multe ori eterofonică, nu strict imitativă. O diversitate 
ritmică considerabilă participă la această panoramă polimorfică, la baza 
formulărilor ritmice fiind trioletul cu divizările şi cumulările ce dau un aspect 
continuu asimetric discursului muzical. 

Unisonul cu atacuri pe acest tip de formulare ritmică deschide simfonia. 
Tipul de semnal al melodicii de debut, asigurat de saltul (de nonă) rezolvat pe 
secundă, este caracteristic unui desen tematic ce va apărea frecvent pe parcursul 
simfoniei. Finalizată pe o cadență de tip recitativ, această idee muzicală a fost 
notată în analiză cu a. 

REA 
Exemplul 10. Vasile Herman, Simfonia a II-a, Memorandum, măs. 1-7 


Cea de-a doua idee muzicală este şi mai apropiată de acel ethos folcloric 
prin care compozitorul îşi defineşte spaţiul de reprezentare a tematicii Simfoniei. 
Caracteristicile melodicii surprind o motivică cu contururi mărunţite, cromatizate, 
cu o desfăşurare retorică tipică cântecului lung şi cadențare specifică: 


b, 


D q 


Exemplul 11. Vasile Herman, Simfonia a II-a, Memorandum, idee 
oboi (măs. 9-10) și corni (măs. 11) 

Construit pe continua transformare celulară, discursul muzical câştigă în 
complexitate prin starea de metamorfoză perpetuă, care se extinde la toate 
compartimentele orchestrei. Scriitura eterofonică este adeseori contrapunctată de 
structuri verticale conţinând sunetele melodiei. Întâlnim polifonii de atacuri în 
direcţie oblică descendentă sau ascendentă, suprapuneri de structuri omofone 
ostinate (de exemplu la coarde) cu traiectorii melodice în sintaxă polifonic-imitativă 
în stretti sau eterofonă (la suflători, măs. 12-16). 

Forma liberă culminează cu o melopee la flaut solo, scrisă în maniera 
cântecului lung, în care prevalează complexitatea ritmică şi sugestia expresiei 
improvizatorice, rubato, realizată printr-o melodică în care contururile cântecului 
popular sunt deformate de salturi mari până la duodecimă. 


Exemplul 12. Vasile Herman, Simfonia a II-a, Memorandum, măs. 24-29, flautul 


Repartizarea celulelor-motive aparținând „melodiei infinite” (continuu 
variate) la toate partidele, într-o formulare finală, încheie această parte-strofă 
expozitiv-tematică. 

Articularea cvasi-strofelor poate fi surprinsă de următoarea reprezentare: 


Segmentul I Segmentul II | Segmentul III Codetta 
a b bv av bv 

coarde | suflători | coarde +tr | melopee, fl solo | cl, tr, coarde, perc 

1-8 9-16 17-22 23-29 30-41 42-45 


Tabelul 8. V. Herman, Simfonia a II-a, partea I, Canon 


Partea a Il-a, Antistrofa (măs. 46-134) este un Allegro de sonată conceput 
liber. Cvasi-expoziţia nu aduce două teme cu caracter figurativ foarte bine conturat, 
ci mai degrabă evenimente sonore, care constituie sectoare tematice. 

Astfel, sectorul temei întâia (măs. 46-52) porneşte de la unison şi 
culminează cu un cluster în tutti orchestral în fff (măs 46-48), pentru ca după pauza 
generală, cornii şi trompetele să intoneze o primă formulare tematică. 


Lucrări de muzicologie, XXXVI/1, 2021 
39 


Mirela Mercean-Ţâre 
Coordonate arhitecturale în creația simfonică a compozitorului Vasile Herman (1) 


Exemplul 13. Vasile Herman, Simfonia a II-a, Memorandum, 
corni (măs. 51) și trompete, tema 1 (măs. 51-52) 


Cel de-al doilea sector tematic (măs. 17-21) conţine elemente celulare din 
partea antecedentă. Astfel, tema figurativă II este construită pe un grund sonor, 
care are la bază celule derivate din procesul transformaţional al ideii b din partea 
întâia. Profilul acestei teme a doua este, de asemenea, apropiat de intervalica 
distanţată a melopeii flautului din aceeaşi parte. 


Exemplul 14. Vasile Herman, Simfonia a II-a, Memorandum, măs. 53-55, coardele 


Întregul sector tematic secund este alcătuit pe alternanţa dintre structurile 
eterofonice, expuse la coarde şi lemne, şi cele omofon-acordice ostinate de la 
alămuri, elementul unificator fiind pulsaţia ternară dată de triolete. 

Tratarea (măs. 67-114) abordează materialul tematic prin strategii 
consacrate, de variaţie, dar şi dezvoltătoare: transpoziţia, inversarea, recurenţa, 
simetria la nivel ritmic, melodic, vertical armonic, permutările, alternările, variante 
dinamizate, apar aplicate liber pe tronsoane motivice deduse din continua evoluţie 
transformaţională, într-un dialog continuu între partidele orchestrei. 

Exemplul 16. Vasile Herman, Simfonia a II-a, Memorandum, măs. 96-97 
(acelaşi motiv, transpus inversat şi variat) 


Amplul şi complexul comentariu al tratării culminează cu un tutti al temei 
întâi, interpretat la unison. Această afirmaţie hotărâtă şi clară este culminaţia 
dramaturgică a părţii. Celebra frază a doctorului Ion Raţiu, rostită în procesul 
memorandiştilor, poate fi asociată acestui moment: „Existenţa unui popor [...] nu 
se discută, ea se afirmă”16. 


Vlt E 
vii hg 


V-le Hi 


V-celli E 


ch. 


Exemplul 17. Vasile Herman, Simfonia a II-a, Memorandum, măs. 108-109, coardele 


16 Petru Dimitriu, Trecutul de lângă noi, în Tribuna, nr. 6, 2004, Cluj-Napoca. 

Repriza formei (măs. 113-136) apare eliptică de tema întâia. Segmentul 
temei a Il-a este însă doar schiţat prin apariţia grundului sonor şi a unui singur 
motiv din formularea iniţială. Clusterul în ff, care a deschis partea, reapare în tutti 
înainte de reperul Meno mosso, conferind formei un aspect simetric, de repriză 
inversă. 

Partea a III-a, Diacronia, Adagio poco rubato (măs. 137-207) este partea lentă a 
simfoniei. Putând fi segmentată în trei etape ale devenirii simfonice, Diacronia, ca 
desfăşurare în timp istoric a evenimentelor sonore, reambientează în noi şi noi 
ipostaze contururile sonore ale primei părţi, Canon. Astfel, un prim segment 
dispersează evoluţia „cantus firmusului” continuu evolutiv pe traseul timbral: 
coarde, celestă, trompetă, celestă, fagot, vibrafon, celestă, vibrafon, timpan. 
Întâlnim aici atât aluzii la ideea muzicală b, cât şi contrapunctarea sa cu formule de 
încheiere, cum ar fi cvarta mărită (de data aceasta descendentă). Traseul 
metamorfozelor melodicii ţine de un determinism perfect controlat, în ciuda 
aspectului asimetric-rubatizat şi perpetuu dinamic al discursului. 

În cel de-al doilea segment, măs. 150-197, aspectul dezvoltător primează, 
diversitatea tehnicilor de manipulare a materiei sonore fiind tot mai complexă. 

Una dintre stilemele compozitorului este folosirea tehnicilor eterofonice, 
care suprapun, nu liber, ci riguros, structuri ritmico-melodice în straturi diferite, 
construite pe repetarea ostinată a unei singure formule (izomorfică), urmărind 
acelaşi traseu melodic. Se produce, astfel, o heteroritmie globală şi o poliritmie pe 
verticală, care anulează detaliul, creând o textură complexă. 


Exemplul 18. Vasile Herman, Simfonia a II-a, Memorandum, măs. 150-151, coarde 
9 straturi diferite, rezultând o textură ritmică 

Strategiile de „încatenare” a secţiunilor acestui segment secundar al formei 
se bazează pe alernanţa dintre momentele eterofonice atribuite alternativ cordarilor 
și suflătorilor. Scriitura eterofonică destinată suflătorilor este de asemenea 
diversificată melodic, asimetrică, polimorfică ritmic (vezi măs. 157-160). 

Suprapunerea de eterofonii izoritmice la toate compartimentele orchestrei 
va crea un moment tensional, în care densitatea texturală este maximă 
(măs. 175-178). În măsurile 179-185, întreaga textură se rarefiază prin augmentarea 
valorilor ritmice. Repriza (măs. 198-208), foarte variată, o cvasi-repriză, readuce 
aspectul dispersat al melodicii, maxim coagulată anterior. 

Partea a IV-a, Rhytmos-Melos (măs. 209-277), Allegro molto moderato, este un 
Scherzo structurat ternar, dar cu două secţiuni contingente, introducere şi codă. 

Cele trei secţiuni sunt construite pe alternanța Rhythmos — Melos — Rythmos, 
o corespondenţă a formei Scherzo — Trio — Scherzo, care are la bază două principii 
ale expresivităţii muzicale: caracterul dansant, depinzând de pulsaţia ternară, 
complementaritatea unui dialog omofon-antifonic ostinat între partidele orchestrei, 
(în Rhythmos) şi caracterul liber, eterofonic, orizontal al unui melos exprimat prin 
timbrul suflătorilor (în Melos). 

Procesul de trecere de la expresia ritmizată în introducerea destinată 
percuţiei (măs. 209-215) la cea melodizată este treptată. Melodia se „insinuează” 
complementar în pulsaţia ternară ostinată, continuă, pentru a se împlini în 
secțiunea mediană, Melos. 


Exemplul 19. Vasile Herman, Simfonia a II-a, Memorandum (măs. 216-221), 
tema Scherzo-ului — Rhythmos (coarde) 

Secţiunea mediană, Melos (măs. 225-230), este scrisă în manieră eterofonică, 
intrările fiecărei partide făcându-se într-un stretto, la jumătate de timp, pornind de 
la nota mi, scriitură care conferă partiturii un aspect grafic în evantai, simetric. 


Exemplul 20. Vasile Herman, Simfonia a II-a, Memorandum (măs. 225-227), Melos, suflătorii 


Repriza (măs. 232-276) este amplă, are un aspect dezvoltător al temei 
Rhythmos (încadrându-se în clasificările efectuate de cercetătorii formei, ca strofă cu 
dezvoltare!7). 

După o primă readucere a temei transpuse şi variate, dezvoltarea conţine 
mai multe etape, în care materialul muzical este destinat „comentariului” alternativ 
al diverselor partide ale orchestrei. Impresionează amplul grund sonor, construit pe 
combinaţii ritmice aflate în complementaritate, opoziţie, simetrie, recurenţă, 
gradaţie augmentativă sau în diminuţie, care alternează cu momente de omofonie, 
sau eterofonie, ostinato-uri izoritmice sau poliritmice, combinaţii timbrale pline de 
fantezie, care ating punctul culminant printr-o pantă melodică ascendentă în 
unison la viori, flaut şi clarinet, sintetizând „aspiraţia” continuu întreruptă a 
melodicii de a cuceri spaţiul sonor. 


17 Valentin Timaru, Curs de forme şi analize, Principiul stroficității, vol. II, litografiat, Academia de Muzică 
„Gheorghe Dima”, Cluj-Napoca, 1994. 

Exemplul 21. Vasile Herman, Simfonia a II-a, Memorandum, măs. 269-275, coardele 


Codetta închide simetric partea, percuţia fiind protagonista momentului 
reîntoarcerii la Rhythmos (ritmul originar). 

Partea a V-a, Epoda (măs. 278-329), este concluzia întregii simfonii. Cele trei 
secțiuni, care o cuprind, dezbat aceeaşi formulare melodică, aceeaşi temă-concluzie, 
întâlnită în finalul părţii întâia, în componenţa temei a doua din partea a II-a. Este 
vorba despre un motiv construit simetric, impregnat de un ethos folcloric evident şi 
care conduce, ca un fir roşu, secţiunile dezvoltătoare ale acestei părţi. 


Exemplul 22. Vasile Herman, Simfonia a II-a, Memorandum (măs. 279-280), fagot 


Cele trei secţiuni ale formei pot fi astfel încadrate astfel: 


Secţiunea I A Secţiunea II Avı Secţiunea III Av Codetta 
Melopee antifonică Dezvoltarea materialului Dezvoltare finală 

+ coral suflători 
m. 278-297 298-311 312-322 323-329 


Tabelul 9. Vasile Herman, Simfonia a II-a, partea a V-a, Epoda 

Evenimentele sonore ale acestei părţi sunt condensate, schimbările de 
tempo şi agogice sunt frecvente, plasticitatea unor imagini sonore, precum unisonul 
ultimei secţiuni şi apariţia coralului în expresie maiestuoasă, finalul măreț, 
impetuos, simbolizează victoria binelui, a luminii, a dreptăţii, care s-a împlinit la 
numai un an de la mişcarea memorandiştilor. 

Simfonia a I-a face trecerea înspre o etapă stilistică nouă în creaţia 
compozitorului, etapă în care sintezele formulate se exprimă prin intermediul 
esenţelor cântului folcloric, pecete a originalității şi apartenenţei la spaţiul cultural 
românesc. 

Tehnicile de exploatare a materialului sonor sunt dintre cele mai diverse: 
travaliul eterofonic, precum şi dialogul antifonic, melopeea solistică, dar şi textura 
pluristratificată la nivele de complexitate diferite, polifoniile de atacuri în diverse 
modal-serial, permutări, adăugări, eliziuni, transpoziţii, recurențe, inversări, 
diminuţii, augmentări, variaţionări ritmico-melodico-timbrale, toate contribuind la 
realizarea unui limbaj complex, în care lirismul şi dramatismul sunt fațete ale 
necesităţii de exprimare a artisticului muzical contemporan, pe care compozitorul 
le etalează cu o mare măiestrie în creaţia sa simfonică. 

